title: Kolavasik (trutca ke Caillebotte)
text: Bata trutcapa va kolavasikye dem orikafaltafe kolavaravage keron bwetkekirafe geuon kaatoer, i va kolavasik fu estobas ko Yerres kuksa poke yasaf pilkot bak imwugal. Ar kolavasik divlanis va lava disuker, isen bareaf koe lava dere askir. Koe ludev witkotusik geuon detceson vanlapir. Gustave Caillebotte va imwugal yason gitiskiyir, koe Yerres arte mon 20 km- gee Paris, numen to watsa ke konaka trutca tir.